# name
L'altruisme disminueix la sensació de dolor

# metadata.dc.description.abstract[].value
L'altruisme és un comportament que tradicionalment ha estat molt ben valorat per totes les cultures, la qual cosa es reflecteix en moltes històries i llegendes on es descriuen gestes suposadament heroiques. Tanmateix, sovint els comportaments altruistes poden comportar perjudicis a qui els manifesta. Des d'un punt de vista biològic, i tenint en compte que l'instint de supervivència és molt important, es planteja quins deuen ser els avantatges evolutius de tenir comportaments altruistes. L'investigador xinès Weizhen Xie i els seus col·laboradors, de diverses universitats i centres de recerca de Pequín i Guanzhou, han analitzat quin efecte produeix tenir comportaments altruistes sobre les percepcions de qui els practica. Segons han publicat a la revista Proceedings of the National Academy of Sciences (PNAS), l'altruisme redueix la sensació de dolor, la qual cosa, de retruc, contribueix a explicar per què les persones altruistes acostumen a sentir-se més felices quan se'ls pregunta pel seu nivell de benestar. A més, aquest fet permet als autors del treball fer una proposta pràctica que pot ajudar a controlar el dolor a qui en pateix.

# metadata.dc.rights[].value
(c) Edició de Premsa Periòdica Ara, 2020

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
L'altruisme disminueix la sensació de dolor